  Туспуктэм: Ижкар администрацилэн пресс-службаез Майя Бывальцева Ижысь Индустри ёрослэн тӧроезлэсь ужзэ быдэсъясе 5-тӥ тулыспалэ Рафаэль Ниязовез юнматӥзы. Со сярысь кар администрацилэн пресс-службаез ивортӥз. Рафаэль Эрнстович Ниязов 1983-тӥ арын 20-тӥ южтолэзе Татарстанысь Огырчи (Агрыз) карын вордскиз. 2004-тӥ арын Россиысь кунпуш ужъёсъя министерстволэсь Нижний Новгородысь академизэ йылпумъяз. 2000-2006 аръёсы Удмуртиын но Татарстанын кунпуш ужъёсъя ёзэсъёсын ужаз. Собере – Огырчиын но Сарапулын ужбергатон удысын. 2016-тӥ арысен – Огырчи ёрос исполкомын пӧртэм интыужъёсын тыршиз. 2022-тӥ арысь толшорысен Огырчи кар исполкомен кивалтӥз. 2024-тӥ арын 5-тӥ тулыспалысен – Ижкарысь Индустри ёрослэн тӧроезлэсь ужзэ быдэсъясь. Тодэ вайытом, Индустри ёрослэн азьвыл тӧроез Николай Туркеев  2023-тӥ арын толсуре ужысьтыз кошкиз, ёрослэн арлэсь ӧжыт кивалтӥз.  Тегъёс: Ижкар кивалтӥсьёс Политика Удмуртия  